
ПЛАН 

ЗА
РАБОТАТА С РОДИТЕЛИ 
ПРЕЗ УЧЕБНАТА 2026/2027 ГОДИНА







Настоящият план е приет на заседание на Педагогическия съвет - протокол № 12/11.09.2026 г., съгласуван е с обществения съвет към училището - протокол № 4/11.09.2026 г. и е утвърден със заповед на директора № 1100-1032/11.09.2026 г.


Съвременният живот налага учители и родители да обединят усилията си в името на това учениците да получат най-доброто като образование и възпитание. Ето защо в настоящия момент създаването на успешна комуникация и добро взаимодействие между родители и учители е от изключително важно значение. Това взаимодействие трябва да се реализира въз основа на принципите на взаимното доверие и уважение, поддръжка и помощ.

I. ЦЕЛ:
Разбиране, подкрепа и споделена отговорност между училището и семейството за успешна адаптация и социализация на всяко дете, за подкрепа на личностното развитие и за постигане на стратегическите цели и приоритети за учене през целия живот. Изграждане на позитивна нагласа на родителите към училището.

II. ЗАДАЧИ:
1. Сътрудничество между училище и родители.
2. Приобщаване на родителите с участия в училищни инициативи.
3. Създаване на необходимата организация за периодично и своевременно информиране на родителите за постиженията в индивидуалното развитие на децата, спазването на правилата в училище и приобщаването им към училищната общност.

III. ОСНОВНИ НАПРАВЛЕНИЯ НА СЪТРУДНИЧЕСТВО МЕЖДУ УЧИТЕЛИ И РОДИТЕЛИ:
1. Психолого-педагогическо:
· Индивидуални и тематични консултации;
· Родителски срещи;
2. Приобщаване на родителите към учебно-възпитателния процес:
· Дни на отворените врати;
· Открити уроци и извънкласни мероприятия;
· Помощ в организацията и провеждането на извънкласни мероприятия.
3. Участие на родителите в учебно-възпитателния процес:
· Участие на родители в Обществения съвет;
· Участие на родителите в работата на родителските активи и в училищното настоятелство.
IV. ФОРМИ НА ВРЪЗКА МЕЖДУ УЧИЛИЩЕТО И СЕМЕЙСТВОТО:
1. Индивидуални:
· Покана на родители в училище;
· Индивидуални педагогически консултации;
· Индивидуални психологически консултации;
· Кореспонденция.
2. Групови:
· Тематични консултации;
· Мероприятия на класа;
· Общоучилищни мероприятия.
3. Колективни:
· Родителски срещи на класа;
· Концерти, изложби, манифестации.

V. МЕТОДИ:
1. Използване на иновативни методи за превръщане на родителя в ефективен партньор на учителя: - включване на родителите в проекти на класа.
2. Взаимодействие училище-семейство и активно сътрудничество.

VI. ДЕЙНОСТИ ЗА ОСЪЩЕСТВЯВАНЕ НА ЦЕЛИТЕ И ЗАДАЧИТЕ:
1. Запознаване на родителите с Правилника за дейността на ОУ “Св. св.
Кирил и Методий“ и с учебния план.
Срок: м. септември 
Отг.: класни ръководители
2. Запознаване на родителите с Механизма за противодействие на насилието и тормоза в училище .
Срок: м. септември 
Отг.: УКС и 
класни ръководители 
3. Запознаване на родителите с процедурата за прилагане на обща подкрепа за личностно развитие на учениците.
Срок: Постоянен 
Отг.: училищен психолог
4. Информиране родителите на учениците от VII клас за провеждането на НВО.
Срок: м. април 
Отг.: класни ръководители
5. Работа с родители на ученици с проблемно поведение:
· организиране на работни срещи между родители, училищен психолог и класен ръководител за обсъждане на проблемите и предприемане на ефективни действия за преодоляването им;
· тематични родителски срещи, свързани с превенция на агресивно поведение.
Срок: постоянен
Отг.: училищен психолог, 
класни ръководители
6. Съвместни дейности между училището и родителската общност:
· повишаване информираността на родителите за събитията в училище чрез сайта на училището;
· връзка с родителите чрез електронните форми за комуникация;
· проучване мнението на родителите по важни въпроси за училищната общност чрез анкети, родителски срещи и индивидуални разговори.
Срок: постоянен
Отг.: училищен психолог, 
класни ръководители
7. Включване на родителите в помощ на училището:
· Работа по проекти.
· Участие в подготовката и реализирането на различни училищни изяви:
- спортни празници;
- концерти (на училището, на класа), изложби;
- Ден на професионалното ориентиране – професията на моите родители; какъв искам да стана;
- присъствие на родителите на открити уроци;
- участие на родителите в представителни изяви по проекти, по които работи училището;
- провеждане на ролеви игри за социални умения – включване на родители;
- Дискусия „Социално – емоционално развитие на децата“ – родителска общност;
- Дискусия „Да си подадем ръка“ – взаимодействие учители - родители;
- „Имало едно време…“ – Четене или разказване на приказки от родители;
- „Правилата на моят клас“ – Изготвяне съвместно с децата на правила за поведението им с цел изграждане на позитивна среда в класа;
- участие в творчески, екологични, спортни и туристически мероприятия, съвместно с децата;
- „Да украсим есента – семеен уъркшоп за изработване и изложба на произведения от природни материали с есенна тематика;
- „Коледни работилници“ – практикуми за изработване на елхови играчки, коледни украси и сувенири;
- „Да подарим топлина“ – изработване на картички за самотни възрастни хора;
- Дискусия „Агресията при децата“ – с родители към деца;
- Тренинг „ Влиянието на емоциите за развитието на децата ни“;
- „Бели и червени“ практикум за изработване на мартеници;
- Участие на родители за седмицата на детската книга;
Срок: м. септември-юни
Отг.: ръководство, 
кл. р-ли и училищен психолог

VII. ПОДХОДИ ЗА ИЗПЪЛНЕНИЕ НА ПРОГРАМАТА
1. Съвместно чрез дейностите, заложени в програмата и плановете.
2. Чрез оказване на методическа подкрепа от специалисти.
3. Чрез провеждане на квалификационна дейност.
4. Чрез провеждане на съвещания и работни срещи с директор, зам. директори, учители, училищен психолог, педагогически съветник и родители.

VIII. ОЧАКВАНИ РЕЗУЛТАТИ
1. Добро сътрудничество между родители и учители за постигане на високи резултати в обучението и възпитанието на учениците.
2. Активно участие на голям брой родители с дейности в извънкласни форми, съвместно с децата си.
3. Гарантиран равен и качествен достъп на учениците до образование чрез подобряване на образователната среда.


Изготвили:
Деница Гунчева-Гавазова – училищен психолог


Елена Младенова – педагогически съветник  

